[{"text_idx": "#000000", "text": "Oriel: Fy milltir sgwa\u0302r dan eira"}, {"text_idx": "#000002", "text": "Mae nifer ohonom wedi bod yn defnyddio'r cyfnodau clo i fynd am dro yn ein milltir sgwa\u0302r."}, {"text_idx": "#000003", "text": "Un sydd wrth ei fodd yn cerdded yw Gwynfor James, sy'n gweithio i gwmni trydan ond hefyd yn ffotograffydd."}, {"text_idx": "#000004", "text": "Tan yn ddiweddar, roedd ef a'i wraig Wendy wedi bod yn cerdded llwybr arfordir Cymru, ond yn oherwydd y cyfyngiadau, maen nhw wedi bod yn crwydro'n agos at eu cartref yn Neiniolen yng Ngwynedd."}, {"text_idx": "#000005", "text": "Tynnodd y lluniau yma yn ystod yr eira mawr yn yr ardal ddechrau Ionawr:"}, {"text_idx": "#000006", "text": "\"Oherwydd y cyfnod clo, mae'r sefyllfa wedi ein gorfodi ni i gerdded yn lleol,\" meddai Gwynfor. \"Dwi'n teimlo bod hi'n bwysig cadw i'r rheolau, felly cychwyn a gorffen yn y ty\u0302 amdani."}, {"text_idx": "#000007", "text": "\"Mae'n bosib cerdded i lawer o lefydd wrth gwrs - agos a phell. Er bod Yr Wyddfa yn weddol agos, ydi o'n rhy bell i ni gerdded yno? Efallai ddim, ond ydi o'n torri ysbryd y rheolau?\""}, {"text_idx": "#000008", "text": "Ffens ar Fynydd Perfedd wrth edrych lawr ar Llyn Marchlyn Mawr - dyma'r unig amser ar y daith wnaeth y cymylau glirio."}, {"text_idx": "#000009", "text": "Baracs Mo\u0302n. Fan hyn oedd y chwarelwyr o Fo\u0302n yn aros, wrth weithio yn y chwarel. Mae hwn wedi ei dynnu wrth fynd yn o\u0302l adref o Lanberis."}, {"text_idx": "#000010", "text": "Y mab, Owain Lly\u0302r, a Wendy yn cerdded o Elidir Fach. 'Naethon ni gychwyn a gorffen yn y ty\u0302 - mae o'n ddwy filltir yn hirach, ond dyna ydi'r rheolau ynde!"}, {"text_idx": "#000011", "text": "Gallt y Foel, sef yr allt sydd yn arwain i Dinorwig o Ddeiniolen, gyda'r mynyddoedd o dan eira yn y cefndir. Cafodd y llun ei dynnu o Moel Rhiwen."}, {"text_idx": "#000012", "text": "Ffens wedi rhewi ar y ffordd lawr o Elidir Fach."}, {"text_idx": "#000015", "text": "Llun to yr amgueddfa lechi yn Llanberis gyda Derlwyn yn y cefndir. Wedi cerdded o'r ty\u0302, drwy'r coed yn Fachwen i Lanberis gan orffen wrth gerdded yn o\u0302l i Ddeiniolen trwy Ddinorwig."}, {"text_idx": "#000017", "text": "Castell Dolbadarn, gyda Derlwyn yn y cefndir. Y llun wedi ei dynnu wrth gerdded o Ddeiniolen."}]